Un fost director financiar al lui Trump ajunge a doua oară la închisoare pentru că a mințit ca să-și acopere șeful
Allen Weisselberg, fost director financiar al Organizației Trump, a fost condamnat miercuri la cinci luni de închisoare pentru sperjur, după ce a recunoscut luna trecută că a mințit anchetatorii și un judecător cu privire la operațiunile și situația financiară a fostului președinte al SUA Donald Trump. Este a doua oară când fostul colaborator apropiat al lui Trump ajunge după gratii din cauza unor „manevre” financiare în favoare fostului său șef.